# การสมัครเข้าเรียนในโรงเรียนประถมศึกษาปี 2024

การเริ่มเข้าโรงเรียนเป็นช่วงเวลาที่น่าตื่นเต้นสำหรับเด็ก ๆ คุณพ่อคุณแม่ และ
ผู้ดูแล เราต้องการช่วยให้ขั้นตอนการสมัครเข้าเรียนเป็นเรื่องง่ายที่สุดเท่าที่
เป็นไปได้สำหรับคุณ

ในรัฐวิกตอเรีย บุตรหลานของคุณมีสิทธิ์เข้าโรงเรียนที่กำหนดไว้ในละแวก
ใกล้บ้านของคุณ (หรือเรียกอีกชื่อหนึ่งว่า 'โรงเรียนในท้องถิ่น') ภายใต้
*พระราชบัญญัติการปฏิรูปการศึกษาและการฝึกอบรม ค.ศ. 2006 (Education
and Training Reform Act 2006)*

คุณยังสามารถสมัครเข้าเรียนในโรงเรียนที่ไม่ใช่โรงเรียนในท้องถิ่นของคุณได้ด้วย
โรงเรียนจะพิจารณาใบสมัครของคุณตามนโยบายการบรรจุเข้าเรียน สำหรับข้อมูล
เพิ่มเติมเกี่ยวกับนโยบายการบรรจุเข้าเรียน โปรดไปที่หน้า [Enrolling in school](https://www.vic.gov.au/how-choose-school-and-enrol)



### ลำดับเวลาใหม่ทั่วทั้งรัฐสำหรับชั้นฟาวน์เดชัน (เพร็ป) (Foundation (Prep))

ปีแรกของการเรียนในโรงเรียนประถมศึกษาเรียกว่า ชั้นฟาวน์เดชันหรือเพร็ป (Foundation หรือ Prep) เราได้เผยแพร่ตารางลำดับ
เวลาของการสมัครเข้าเรียนชั้นฟาวน์เดชันใหม่ เพื่อให้โรงเรียนประถมศึกษาของรัฐบาลในรัฐวิกตอเรียทุกแห่งปฏิบัติตาม (ดูหน้า 3)
ตารางเวลานี้มีจุดมุ่งหมาย เพื่อช่วยให้คุณเข้าใจว่าจะสมัครให้บุตรหลานเข้าเรียนชั้นฟาวน์เดชันในปีการศึกษา 2024 เมื่อใดและ
อย่างไร

**ฉันควรส่งบุตรหลานเข้าเรียนปีแรกของโรงเรียนประถมศึกษาเมื่อใด?**

บุตรหลานของคุณต้องมีอายุครบ 5 ปี ภายในวันที่ 30 เมษายนในปีที่เริ่มเข้าโรงเรียน

การเข้าโรงเรียนเป็นการศึกษาภาคบังคับสำหรับเด็กที่มีอายุครบ 6 ปี

หากต้องการสมัครให้บุตรหลานเข้าโรงเรียนประถมศึกษาของรัฐบาลรัฐวิกตอเรียในปีการศึกษา 2024 ส่งใบสมัครเข้าเรียนได้ที่
โรงเรียนภายในวันที่ 28 กรกฎาคม 2023

### ฉันจะสมัครให้บุตรหลานเข้าเรียนปีแรกของโรงเรียนประถมศึกษาได้อย่างไร?

ทำตามขั้นตอนเหล่านี้ เพื่อสมัครให้บุตรหลานเข้าเรียนปีแรกของโรงเรียนประถมศึกษา

1. ค้นหาโรงเรียนในท้องถิ่นของคุณบนเว็บไซต์ Find my School (ดูด้านล่าง)
2. ติดต่อโรงเรียนประถมศึกษาของรัฐบาลเพื่อจองเวลาไปเยี่ยมชมหรือเรียนรู้เพิ่มเติมเกี่ยวกับโรงเรียนและขั้นตอนการสมัคร
เข้าเรียน
3. ดาวน์โหลดชุดข้อมูลการสมัครเข้าเรียนชั้นฟาวน์เดชัน (เพร็ป) จากเว็บไซต์ [Enrolling in Foundation (Prep)](https://www.vic.gov.au/enrolling-foundation-prep)
(เข้าใช้ได้ตั้งแต่วันที่ 24 เมษายน 2023)
4. ส่งใบสมัครเข้าเรียนชั้นฟาวน์เดชัน ภายในวันศุกร์ที่ 28 กรกฎาคม 2023
5. คุณจะได้รับแจ้งผลการสมัครเข้าเรียนภายในวันศุกร์ที่ 11 สิงหาคม 2023
หากคุณได้รับข้อเสนอการบรรจุเข้าเรียน คุณควรยอมรับข้อเสนอนั้น ภายในวันศุกร์ที่ 25 สิงหาคม 2023
6. เข้ามามีส่วนร่วมรับรู้ข้อมูลการสมัครเข้าเรียนและการเปลี่ยนผ่านในระหว่างภาคเรียนที่ 4 ของปี 2023
7. บุตรหลานของคุณจะเริ่มเรียนชั้นฟาวน์เดชัน ตั้งแต่วันอังคารที่ 30 มกราคม 2024 เป็นต้นไป

### ฉันจะค้นหาโรงเรียนในท้องถิ่นของฉันได้อย่างไร?

ค้นหาโรงเรียนในท้องถิ่นของคุณบนเว็บไซต์ Find my School โดยทำตามขั้นตอนด้านล่างนี้

1. เข้าไปที่ [findmyschool.vic.gov.au](http://www.findmyschool.vic.gov.au/) ในเว็บเบราว์เซอร์ของคุณ
2. กรอกข้อมูลที่อยู่บ้านพักอาศัยถาวรของคุณภายใต้หัวข้อ ‘Enter your address to get started’
3. เลือกปี 2024 ภายใต้หัวข้อ ‘Enrolment year’ หมายเหตุ โซนโรงเรียนในปี 2024 จะแจ้งให้ทราบในช่วงปลายภาคเรียน
ที่ 1 ของปี 2023
4. เลือกระดับประถมศึกษาภายใต้หัวข้อ ‘School type’

แผนที่จะแสดงที่อยู่ของคุณ โรงเรียนในท้องถิ่น และจะมีรายละเอียดการติดต่อของโรงเรียนอยู่ทางด้านซ้าย หากคุณเลื่อนหน้าจอ
ลง ระบบจะแสดงโรงเรียน 5 แห่งที่ใกล้กับที่อยู่ของคุณมากที่สุด

คุณยังสามารถค้นหาโดยใช้ชื่อโรงเรียนภายใต้ ‘Search for school’ ได้ด้วย

### บุตรหลานของฉันสามารถสมัครเข้าโรงเรียนประถมศึกษาของรัฐบาลที่ไม่ใช่โรงเรียนในท้องถิ่นของเราได้หรือไม่?

ได้ คุณสามารถสมัครเข้าโรงเรียนอื่นที่ไม่ใช่โรงเรียนในท้องถิ่นของคุณได้ โรงเรียนจะพิจารณาใบสมัครของคุณตามนโยบาย
การบรรจุเข้าเรียนและที่เรียนที่ยังว่างอยู่ คุณสามารถดูข้อมูลเกี่ยวกับวิธีจัดลำดับความสำคัญของการสมัครได้ที่หน้า [Enrolling in
school](https://www.vic.gov.au/how-choose-school-and-enrol)

**จะเกิดอะไรขึ้นหากฉันได้รับจดหมายแจ้งปฏิเสธการสมัครเข้าเรียน?**

คุณควรสมัครให้บุตรหลานของคุณเข้าเรียนที่โรงเรียนอื่น โรงเรียนในท้องถิ่นสามารถรับรองได้ว่ามีที่เรียนให้บุตรหลานของคุณ
โรงเรียนในท้องถิ่นจะถูกกำหนดตามที่อยู่บ้านพักอาศัยถาวรของบุตรหลาน ไปที่ [Find my School](https://www.findmyschool.vic.gov.au/) เพื่อค้นหาโรงเรียนในท้องถิ่น
ให้บุตรหลานของคุณ หน้า [Enrolling in school](https://www.vic.gov.au/how-choose-school-and-enrol) ยังสามารถช่วยคุณยืนยันที่อยู่ของบุตรหลานสำหรับการสมัครเข้าเรียนด้วย

คุณยังสามารถอุทธรณ์คำตัดสินได้เช่นกัน หน้า [Enrolling in Foundation (Prep)](https://www.vic.gov.au/enrolling-foundation-prep) มีข้อมูลเกี่ยวกับขั้นตอนการอุทธรณ์ผล
การสมัครเข้าเรียน

### จะเกิดอะไรขึ้นหากฉันพลาดช่วงเวลาการสมัครให้บุตรหลานเข้าโรงเรียน?

คุณสามารถสมัครให้บุตรหลานเข้าเรียนชั้นฟาวน์เดชันสำหรับปีการศึกษา 2024 ได้ตลอดเวลาตั้งแต่ภาคเรียนที่ 2 ของปี 2023
เป็นต้นไป

แม้ว่าคุณจะถูกขอให้ส่งใบสมัครเข้าเรียนภายในวันศุกร์ที่ 28 กรกฎาคม 2023 แต่หลังจากวันที่กำหนดนี้ เรายังคงยอมรับใบสมัคร
จากครอบครัวที่พลาดลำดับเวลาของการสมัครเข้าเรียน ครอบครัวที่ย้ายถิ่นที่อยู่ถาวรหรือเพิ่งย้ายมาถึงรัฐวิกตอเรีย

ใบสมัครเข้าเรียนที่ยื่นหลังจากวันที่ 28 กรกฎาคม 2023 จะดำเนินการโดยโรงเรียนตามใบสมัครที่ได้รับ เพื่อให้เป็นไปตาม
นโยบายการบรรจุเข้าเรียนของแผนก

### ฉันจะหาข้อมูลเพิ่มเติมเกี่ยวกับการสมัครเข้าเรียนในโรงเรียนประถมศึกษาได้จากที่ใดบ้าง?

คุณสามารถสอบถามโรงเรียนประถมศึกษาในท้องถิ่นของคุณได้ หากต้องการข้อมูลเพิ่มเติมเกี่ยวกับขั้นตอนการสมัครเข้าเรียน
ชั้นฟาวน์เดชัน

ในช่วงเริ่มต้นภาคเรียนที่ 2 ของปี 2023 คุณยังสามารถค้นหาชุดข้อมูลเกี่ยวกับขั้นตอนการสมัครเข้าเรียนชั้นฟาวน์เดชันได้ที่หน้า
[Enrolling in Foundation (Prep)](https://www.vic.gov.au/enrolling-foundation-prep) ของเว็บไซต์ Starting School

หากคุณต้องการความช่วยเหลือในการแปลชุดข้อมูล โปรดติดต่อโรงเรียนประถมศึกษาในท้องถิ่นของคุณเพื่อขอความช่วยเหลือ

### ฉันจะติดต่อขอความช่วยเหลือจากใครได้บ้าง?

ผู้ประสานงานการเปลี่ยนผ่าน (Transition Coordinator) เจ้าหน้าที่รับสมัครการเข้าเรียน (Enrolment Officer) หรืออาจารย์ใหญ่
(Principal) ของโรงเรียนประถมศึกษาที่คุณต้องการสมัครสามารถช่วยคุณตอบคำถามใด ๆ ที่คุณอาจมีเกี่ยวกับขั้นตอนการสมัคร
เข้าเรียนได้

### ลิงก์ที่มีประโยชน์

โปรดดูลิงก์ด้านล่างเหล่านี้ซึ่งอาจเป็นประโยชน์ต่อคุณเมื่อบุตรหลานเริ่มเข้าโรงเรียนประถมศึกษาในปี 2024

ค้นหาโรงเรียนของฉัน – [findmyschool.vic.gov.au](http://www.findmyschool.vic.gov.au/)

ข้อมูลเกี่ยวกับโซนโรงเรียน – [vic.gov.au/school-zones](http://www.vic.gov.au/school-zones)

การสมัครเข้าเรียนชั้นฟาวน์เดชัน (เพร็ป) (Foundation (Prep)) – [vic.gov.au/enrolling-foundation-prep](https://www.vic.gov.au/enrolling-foundation-prep)

การสมัครเข้าเรียนในโรงเรียน – [vic.gov.au/how-choose-school-and-enrol](https://www.vic.gov.au/how-choose-school-and-enrol)

ความทุพพลภาพกับการศึกษาที่ไม่แบ่งแยก – [vic.gov.au/disability-and-inclusive-education](https://www.vic.gov.au/disability-and-inclusive-education)

ติดต่อสำนักงานภูมิภาค – [vic.gov.au/office-locations-department-education-and-training](https://www.vic.gov.au/office-locations-department-education-and-training)

# ตารางลำดับเวลาสำหรับปี 2023-24

|  |  |
| --- | --- |
| **วันที่ของปี 2023**  | **กิจกรรม** |
|
| ภาคเรียนที่ 2 วันจันทร์ที่ 24 เมษายน 2023 – วันศุกร์ที่ 23 มิถุนายน 2023 |
| ภาคเรียนที่ 1 และ ภาคเรียนที่ 2 ของปี 2023  | โรงเรียนประถมศึกษาต่าง ๆ จะจัดให้มีการเยี่ยมชมโรงเรียน ชั่วโมงร่วมรับฟังข้อมูล และกิจกรรมอื่น ๆ สำหรับครอบครัวที่ต้องการสมัครให้บุตรหลานเข้าเรียนชั้นฟาวน์เดชัน (เพร็ป) (Foundation (Prep)) ในปี 2024 |
| ก่อนเริ่มภาคเรียนที่ 2 ของปี 2023 | โซนโรงเรียนสำหรับปีการศึกษา 2024 มีเผยแพร่บนเว็บไซต์ที่ [findmyschool.vic.gov.au](http://www.findmyschool.vic.gov.au/)คุณพ่อคุณแม่/ผู้ดูแลควรไปที่เว็บไซต์ [findmyschool.vic.gov.au](http://www.findmyschool.vic.gov.au/) เพื่อค้นหาโรงเรียนที่กำหนดไว้ในละแวกใกล้บ้านสำหรับปี 2024คุณสามารถดาวน์โหลดชุดข้อมูลสำหรับคุณพ่อคุณแม่/ผู้ดูแลเกี่ยวกับการสมัครเข้าเรียนได้จาก [Enrolling in Foundation (Prep)](https://www.vic.gov.au/enrolling-foundation-prep) |
| ตั้งแต่สัปดาห์ที่ 1 ภาคเรียนที่ 2 ของปี 2023 | โรงเรียนประถมศึกษาต่าง ๆ อาจแจกจ่ายชุดข้อมูลการสมัครเข้าเรียนให้กับครอบครัวที่มีบุตรหลานจะเข้าเรียนและชุมชนโรงเรียนของพวกเขา |
| ตั้งแต่สัปดาห์ที่ 1 ภาคเรียนที่ 2 ของปี 2023 เป็นต้นไป | **เปิดรับสมัครการเข้าเรียน** – คุณพ่อคุณแม่/ผู้ดูแลสามารถยื่นใบสมัครเข้าเรียนที่โรงเรียนประถมศึกษาของรัฐบาลได้ตั้งแต่วันที่นี้ |
| ภาคเรียนที่ 3 วันจันทร์ที่ 10 กรกฎาคม 2023 – วันศุกร์ที่ 15 กันยายน 2023 |
| ภายในวันศุกร์ที่ 28 กรกฎาคม 2023 | **ปิดรับสมัครการเข้าเรียน** – คุณพ่อคุณแม่/ผู้ดูแลต้องยื่นใบสมัครเข้าเรียนที่โรงเรียนประถมศึกษาของรัฐบาลภายในวันที่นี้ |
| ภายในวันศุกร์ที่ 11 สิงหาคม 2023 | โรงเรียนประถมศึกษาแจ้งคุณพ่อคุณแม่/ผู้ดูแลเป็นลายลักษณ์อักษรถึงผลการสมัครเข้าเรียนชั้นฟาวน์เดชัน (เพร็ป) ตาม 'ลำดับความสำคัญของการบรรจุเข้าเรียน' เพื่อให้เป็นไปตามนโยบายการบรรจุเข้าเรียนของแผนก ซึ่งอาจรวมถึงจดหมายยืนยันการสมัครเข้าเรียน จดหมายตอบรับ หรือจดหมายปฏิเสธการสมัครเข้าเรียน คุณพ่อคุณแม่/ผู้ดูแลที่ได้รับจดหมายปฏิเสธอาจเริ่มส่งคำอุทธรณ์เกี่ยวกับการไม่ได้บรรจุเข้าเรียนในโรงเรียนประถมศึกษาที่พวกเขาต้องการ  |
| ภายในวันศุกร์ที่ 25 สิงหาคม 2023 | คุณพ่อคุณแม่/ผู้ดูแลได้รับจดหมายตอบรับการบรรจุเข้าเรียนของบุตรหลานภายในวันที่นี้ |
| ภายในวันศุกร์ที่ 25 สิงหาคม 2023 | **วันปิดรับเอกสาร**สำหรับคุณพ่อคุณแม่/ผู้ดูแลที่จะส่งคำอุทธรณ์เป็นลายลักษณ์อักษรเกี่ยวกับการไม่ได้บรรจุเข้าเรียนในโรงเรียนประถมศึกษาที่พวกเขาต้องการ |
| ภายในวันศุกร์ที่ 15 กันยายน 2023 | โรงเรียนประถมศึกษาแจ้งคุณพ่อคุณแม่/ผู้ดูแลทุกรายเป็นลายลักษณ์อักษรเกี่ยวกับผลของการอุทธรณ์ที่ไม่ได้บรรจุเข้าเรียนภายในวันที่นี้  |
| ภาคเรียนที่ 4 วันจันทร์ที่ 2 ตุลาคม 2023 – วันพุธที่ 20 ธันวาคม 2023 |
| ในช่วงภาคเรียนที่ 4 ของปี 2023 | โรงเรียนประถมศึกษาต่าง ๆ จัดชั่วโมงให้ข้อมูลเกี่ยวกับการเปลี่ยนผ่าน |
| ภายในวันศุกร์ที่ 20 ตุลาคม 2023 | **วันปิดรับเอกสาร**สำหรับคุณพ่อคุณแม่/ผู้ดูแลที่จะส่งคำอุทธรณ์เป็นลายลักษณ์อักษรเกี่ยวกับการไม่ได้บรรจุเข้าเรียนไปยังผู้อำนวยการภูมิภาค (Regional Director) ที่เกี่ยวข้อง ซึ่งพวกเขาไม่ประสบความสำเร็จในการอุทธรณ์ต่อโรงเรียนประถมศึกษาที่พวกเขาต้องการ |
| ภายในวันศุกร์ที่ 17 พฤศจิกายน 2023 | ฝ่ายภูมิภาคแจ้งคุณพ่อคุณแม่/ผู้ดูแลทุกรายเป็นลายลักษณ์อักษรถึงผลลัพธ์ของการอุทธรณ์กับผู้อำนวยการภูมิภาคเกี่ยวกับการไม่ได้รับบรรจุเข้าเรียนภายในวันที่นี้ ใช้กับคำอุทธรณ์ที่ได้รับภายในวันปิดรับเอกสารของวันศุกร์ที่ 20 ตุลาคม 2023 เท่านั้น  |